es stückli gahts de glich weg  zrugg, doch denn macht de weg en boge uf de höhekurve, immer in sichtwiiti vo de hütte. die verschwindt denn hinder eme hügeli, und linkerhand gits no di letschte höhemeter z'bezwinge ufe zum langchälengrätli. ufem höchschte punkt gsehni denn s'ersch mal is leutschachtal abe, mitem glichnamige bach. de oberi teil vom abstieg isch  teils rächt steil und gröllig, es gilt, sini füess guet im aug z'bhalte.